سماجی انصاف اور تفویض اختیارات کی وزارت
مملکتی وزیر خارجہ برائے سماجی انصاف و تفویض اختیارات جناب کرشن پال گُرجر نے بہار کے گیا میں 1146 دیویانگ جنوں میں امداد اور مددگار آلات کی مفت تقسیم کے کیمپ کا غیر روایتی طور پر افتتاح کیا
وزیر مملکت برائے سماجی انصاف و تفویض اختیارات جناب کرشن پال گُرجر نے آج بہار کے گیا میں حکومت ہند کی اے ڈی آئی پی اسکیم کے تحت 1146 شناخت شدہ دیویانگ جنوں کے درمیان بلاک سطح پر امداد اور مددگار آلات کی مفت تقسیم کے کیمپ کا افتتاح کیا۔ تقریب کے مہمان خصوصی جناب گُرجر نے تقریب میں ویڈیو کانفرنس کے ذریعہ شرکت کی۔ گیا سے ممبر پارلیمنٹ جناب وجئے کمار نے مرکزی تقریب کے مقام پر اپنی قابل احترام موجودگی کے ساتھ تقریب کی صدارت کی۔ دیگر معززین میں ، گیا سے قانون ساز اسمبلی کے ممبر ڈاکٹر پریم کمار بھی 'ذاتی طور پر' تقریب میں شریک تھے۔
اس موقع پر مرکزی وزیر مملکت برائے سماجی انصاف و تفویض اختیارات نے اپنے خطاب میں کہا کہ وزیر اعظم کی قیادت میں متعلقہ محکمے نے گزرتے برسوں کے دوران مستقل طور پر دیویانگ جنوں کی فلاح و بہبود کے لئے بے مثال کام کیا ہے۔
اس طرح کے تقسیم کے کیمپ لگانے کی ضرورت کے بارے میں اظہار خیال کرتے ہوئے وزیر موصوف نے کہا کہ ایسے کیمپوں کے انعقاد سے دیویانگجنوں کے لئے مرکزی حکومت کے ذریعہ چلائی جانے والی فلاحی اسکیموں کے بارے میں آگاہی پھیلانے کے ساتھ ساتھ انہیں بااختیار بنانے اور معاشرے کے مرکزی دھارے میں لانے میں مدد ملتی ہے۔ جناب گرجر نے یہ بھی کہا کہ معذور افراد کے حقوق ایکٹ 2016 کے نفاذ کے بعد ، معذوری کے زمرے 7 سے بڑھ کر 21 ہو گئے ہیں اور سرکاری ملازمتوں میں دیویانگ جنوں کے لئے ریزرویشن میں 3 فیصد سے 4 فیصد اضافہ ہوا ہے اور اعلٰی تعلیم میں بھی ریزرویشن کو اب 5 فیصد کردیا گیا ہے۔ انہوں نے مزید بتایا کہ جو بچے پیدائشی طور پر سماعت سے محروم ہیں اور بول بھی نہیں سکتے ان کے لئے کوچلئیر آلات کی تنصیب کے لئے ایک اسکیم کو وزارت نے ہر بچے کیلئے پانچ لاکھ روپے کی فراہمی کے ساتھ نافذ کیا ہے۔ انہوں نے عوامی نمائندوں پر زور دیا اور انتظامیہ سے درخواست کی کہ ضلع گیا میں ایسے ضرورت مند بچوں کی فہرست وزارت کو فراہم کی جائے تاکہ اہل مستحقین کو کوچلئیر آلات کی تنصیب کے لئے مرکزی کی اسکیم کا فائدہ مل سکے۔ قابل رسائی ہندوستان کی مہم کے تحت وزارت کی جانب سے اٹھائے گئے اقدامات کے بارے میں آگاہ کرتے ہوئے مرکزی وزیر مملکت نے بتایا کہ 35 بین اقوامی اور 55 گھریلو ہوائی اڈوں، 709 ریلوے اسٹیشنوں، 10175 بس ٹرمینلوں اور 683 ویب سائٹوں کا احاطہ کیا گیا ہے تاکہ معذور افراد کو قابل رسائی ماحول فراہم کیا جا سکے۔
ضلع گیا کے 1146فائدہ اٹھانے والوں کی 2220 مختلف مددگار آلات کے ساتھ جن کی لاگت 101.30 لاکھ۔ روپے ہے، پہلے سے ہی شناخت کر لی گئی تھی۔ اس طرح کے معاون آلات بلاک سطح پر سلسلہ وار تقسیم کیمپوں کے انعقاد سے مستحق افراد میں تقسیم کیے جائیں گے۔ دیویانگجن مستحقین کی شناخت اور اندراج اس سال فروری کے مہینے میں مصنوعی اعضاء بنانے والے ادارے آرٹیفیشئیل لمبس کارپوریشن آف انڈیا  نے ضلعی انتظامیہ گیا ، بہار کے اشتراک سے کیا تھا۔
تقسیم کا کیمپ ایلیمکو ، کانپورنے منعقد کیا تھا جو معذورافراد کو بااختیار بنانے کے
محکمے ڈیپارٹمنٹ آف امپاورمنٹ آف پرسن ویتھ ڈس ایبلٹی  کے زیراہتمام کام کررہا ہے۔یہ محکمہ وزارت انصاف و تفویض اختیارات، حکومت ہند کے تحت ہے۔ کیمپ کا انعقاد نئی منظور شدہ معیاری آپریٹنگ طریقہ کار  کے مطابق ضلعی انتظامیہ گیا کے ساتھ مل کر کیا گیا۔ طریقہ کار وزارت کی طرف سے کوویڈ 19 وبائی بیماری کے تناظر میں جاری کیا گیا تھا۔
مختلف بلاکوں میں تقسیم کئے جانے والے سامان اور آلات کی کل تعداد میں 821 ٹرائسائیکل، 131 وہیل چیئر، 02 سی پی چیئر، 774 بیساکھیاں، 219 واکنگ اسٹکس، 29 رولیٹر، 21 اسمارٹ کین، بینائی سے معذورین کیلئے 02 بریل کٹس ، 90 سماعت کے آلے، ذہنی طور پر معذور لوگوں کیلئے54 کٹس شامل ہیں۔  کٹس جذامیوں کو دئیے گئے اور 72 مصنوعی اعضاء اور کیلیپرس بھی تقسیم کئے گئے۔
<><><><><>
ش ح،ع س، ج
U.No. : 6143
(Visitor Counter : 113